
Avaliku ürituse „Narva Sügislaat” loa taotluse rahuldamine

1. Asjaolud ja menetluse käik

20.09.2012.a. esitas OÜ Perfect Company, (reg.kood 12215059) Narva Linnavalitsusele avaliku ürituse loa taotluse.

OÜ Perfect Company kavandab läbi viia 12.10.2012.a – 13.10.2012 kella 09.00-17.00. avalik üritus „Narva Sügislaat”. Ürituse raames toimub  toiduainete ja tööstuskaupade müük aadressil Tallinna mnt 7 asuval platsil.
Sihtgrupiks on linnaelanikud ja külalised.  Eeldatav osavõtjate arv 100 kauplejat  ja külastajate arv on 1000 inimest. Sissepääs on kõikidele  külastajatele tasuta. Alkohoolsete jookide müük ei toimu ning kõrgendatud turvariski ei kaasne. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada OÜ Perfect Company taotlus avaliku ürituse „Narva Sügislaat” läbiviimiseks. 

3.2. Avaliku ürituse korraldajaks on OÜ Perfect Company, reg.kood 12215059,  Tööstuse 16-11, Paide.
3.3. Ürituse läbiviimise kohaks on Tallinna mnt 7, Narva. 
3.4. Avalik üritus on mitmepäevane ning algab 12.10.2012. ja lõpeb 13.10.2012. Igapäevane programm kestab kella 09.00-st kella 17.00-ni.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnakantseleil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

